Deg waṭas n yimedyaten,d imeɣri i ɣef d-yewwi lḥal ad yegzu anamek n yisem i asyettunefken i uwadem. Ad t-yegzu s uglam i as-yexdem umaru i uwadem-nni, neɣ s tigawin-is daxel n uḍris. Amedya deg tullist «Tafat tedarɣelt», d imeɣri i ɣef d -yewwi lḥal ad yegzu anamek n yisem n uwadem “Tafat”. Amaru yefren isem “Tafat” i uwadem agejdan n tullist-a acku terra-d tafat d usirem i twacult-is, yečča lḥif d laẓ. Tεemmed tessenz tigzelt-is akken kan ad ffɣen di liḥala-nni. Akken ula d isem “Tafsut”, amaru yefka-as isem “Tefsut” I uwadem agejdan n tullist «Tadyant n tefsut» acku tcuba tafsut s tḥuski-ines, tufrar-d akken id-tufrar tin n tsemhuyt n tefsut.